ТУСГАЙ ХАМГААЛАЛТТАЙ ГАЗАР НУТГИЙН ТУХАЙ ХУУЛИЙН ШИНЭЧИЛСЭН НАЙРУУЛГЫН ТӨСЛИЙН ЗАРДЛЫН ТООЦОО
НЭГ. ЗАРДЛЫН ТООЦОО ХИЙХ ҮНДЭСЛЭЛ
Манай орны байгаль харьцангуй унаган төрхөө хадгалж үлдсэн хэдий ч уур амьсгалын өөрчлөлт болон нийгэм, эдийн засаг, хүний хүчин зүйлээс хамааран цөлжилт, усны хомсдол, хур тунадасны хэмжээ өөрчлөгдөж, цаг агаарын эрс тэс үзэгдлүүдийн давтамж нэмэгдсэн.[footnoteRef:1]  [1: Байгаль орчин, аялал жуулчлалын яам, Даян дэлхийн ногоон хөгжлийн институт, IRIM Консалтант "Уур амьсгалын өөрчлөлтийн талаарх Монголчуудын мэдлэг, хандлага, дадал болон мэдээллийн судалгаа", 2023 он, Нөхцөл байдал, VII.] 

Нийт газар нутгийн 76.8 хувь нь их, бага хэмжээгээр цөлжилт, газрын доройтолд өртсөн[footnoteRef:2], үүнээс 22.9 хувийг доройтсон газар эзэлж байгаа[footnoteRef:3] нь экологийн тэнцэл алдагдах бодит эрсдэлийг дагуулж байна. Хүний үйл ажиллагаа болон уур амьсгалын өөрчлөлтийн нөлөөгөөр экосистемийн хэвийн үйл ажиллагаа алдагдах, усны эх үүсвэр, булаг, шанд ширгэх, бэлчээр доройтох, цөлжилт, газрын доройтол нэмэгдэх, амьтан, ургамлын төрөл зүйл, тоо толгой буурах зэрэг сөрөг үр дагавар улам нэмэгдэж байна. [2: Монгол Улсын Засгийн газар, Алсын хараа - 2050, Урт хугацааны хөгжлийн бодлого, Монгол Улсын Өнөөгийн нөхцөл байдлын дүн шинжилгээ, 71 дэх тал.]  [3: Монгол Улсын Их Хурлын 2020 оны 52 дугаар тогтоолын гуравдугаар хавсралтаар батлагдсан "Алсын хараа - 2050" Монгол Улсын урт хугацааны хөгжлийн бодлогын хяналт-шинжилгээ, үнэлгээ шалгуур үзүүлэлт, хүрэх түвшин”-гийн зургаа. Ногоон хөгжил - Газрын доройтлын хувь.] 

 Иймд экологийн хувьд чухал ач холбогдол бүхий газар нутгийг улсын болон орон нутгийн тусгай хамгаалалтад авч, экосистемийн бүрэн бүтэн байдлыг хадгалах, ховор болон нэн ховор амьтан, ургамлын төрөл зүйлийг хамгаалах, уур амьсгалын өөрчлөлтөд дасан зохицох, цөлжилт, газрын доройтлыг сааруулах, нөхөн сэргээх арга хэмжээг эрчимжүүлэх шаардлагатай байна.
Top of Form
Тусгай хамгаалалттай газар нутгийн тухай хууль 1994 онд батлагдсанаас хойш 32 жилийн хугацаанд нийт 17 удаа, харин Тусгай хамгаалалттай газар нутгийн орчны бүсийн тухай хууль 1997 онд батлагдсанаас хойш 29 жилийн хугацаанд 2 удаа нэмэлт, өөрчлөлт орсон байна. Гэвч эдгээр нэмэлт, өөрчлөлт нь ихэвчлэн бусад хууль тогтоомжийн өөрчлөлтийг дагалдсан шинжтэй байсан бөгөөд тусгай хамгаалалттай газар нутгийн эрх зүйн зохицуулалтыг цогцоор нь шинэчлэхэд чиглээгүй байна. 
ТХГН-ийн тухай хуулийн шинэчилсэн найруулгын төслийн хүрээнд одоогийн мөрдөгдөж буй хууль тогтоомжид буй харилцааг илүү нарийвчлан зохицуулж, нэр томьёог илүү оновчилж, хууль хэрэглээнд нэг мөр ойлгох ойлголтын хүрээг тодорхой болгосон ба ТХГН-ын ангилал, дотоод болон орчны бүс, тэдгээрт мөрдөх дэглэм,  тусгай хамгаалалтад авах шалгуур үзүүлэлт, хамгаалах, зөвшөөрөгдсөн бүсэд аялал жуулчлалын үйл ажиллагаа явуулах, тусгай хамгаалалттай газрын сүлжээ, бүртгэл, мэдээллийн болон хэрэгжүүлэх менежментийн тогтолцоо, санхүүжилтийн механизм, холбогдох талуудын оролцоо, хамтын ажиллагааны эрх зүйн үндсийг бэхжүүлэх, Монгол Улсын урт хугацааны бодлогын зорилт, олон улсын гэрээгээр хүлээсэн үүргийг хэрэгжилтийг хангахад чиглэгдсэн байна.
Хуулийн шинэчилсэн найруулгын төсөлд дараах зарчмын шинжтэй өөрчлөлтүүдийг тусгасан болно. Үүнд:
1.Тусгай хамгаалалттай газар нутгийн сүлжээг бий болгож, улсын болон орон нутгийн тусгай хамгаалалттай газар нутгаас гадна олон улсын байгаль хамгааллын зорилго бүхий ангилалд орсон ойн болон усны хамгаалалтын бүсийн газар нутгийг бүртгэж, олон улсын сүлжээгээр мэдээлэл солилцож байх.
	2.Газар нутгийг тусгай хамгаалалтад авах шалгуур үзүүлэлтийг ангилал тус бүрээр нарийвчлан тодорхойлсноос гадна тусгай хамгаалалттай газар нутгийн дотоод болон орчны бүсийг тодорхойлж, бүс тус бүрийн хамгаалалтын дэглэмийг тодорхой болгох.
3.Хууль хүчин төгөлдөр болохоос өмнө тусгай хамгаалалттай газар бий болсон хот, суурин, суурьшлын бүсийн тулгамдсан асуудлыг шийдвэрлэх зорилгоор “хот, суурин орчмын хязгаарлалтын бүс”-ийг тогтоож, тухайн бүсийн хил заагийг тэлэх, тусгай хамгаалалттай газар нутагт шинээр суурьшлын бүс тогтоохыг хориглоно.  Хот, суурин орчмын хязгаарлалтын бүс”-ийн газар, ус ашиглалт, дэд бүтэц, хог хаягдал бохирдлын асуудлыг экологийн даацад нийцүүлэн Засгийн газар шийдвэрлэхээр тусгана.
4.Тусгай хамгаалалттай газар нутгийн иргэдийн оролцоо, эрх, уламжлалт ахуй хэрэглээг ахуй хэрэглээг хамгаалалтын дэглэмтэй уялдуулна. Тухайлбал, Уламжлалт мал аж ахуй үе дамжин эрхэлж ирсэн малчин өрхөд өвөлжөө, хаваржааны газрыг ашиглуулах, уламжлалт мал аж ахуй эрхлэх, хадлан бэлтгэх, ахуйн хэрэглээнд түлээ, шургааг бэлтгэх, дагалт баялаг, байгалийн ургамлыг ахуйн хэрэглээнд ашиглах, уламжлалт мэдлэг, арга ухааныг хамгаалалтад ашиглах зэргээр хамтын менежмент хэрэгжүүлэх замаар үр шимийг хүртэх боломжийг нээнэ.
5.Тусгай хамгаалалттай газар нутагт газар ашиглах зохицуулалтыг өөрчилж, зөвшөөрөгдсөн бүсэд зөвхөн энэ хуульд заасан байгалийн аялал жуулчлал судалгаа, шинжилгээний, дэд бүтцийн, малчин өрхөд өвөлжөө, хаваржааны зориулалтаар газар  ашиглуулж болохоор заана. Газар ашиглагчдын үйл ажиллагаанд байгаль хамгааллын зорилгоор хязгаарлалт тогтоох үндэслэлийг тодорхой хуульчилна. Газар ашиглагчтай газар ашиглуулах гурвалсан гэрээ байгуулах, гэрээг хугацаанаас өмнө цуцлах, хүчингүй болгох, дуусгавар болгох, газар чөлөөлөхтэй холбоотой зохицуулалтыг шинээр тусгана 
6.Экосистемд суурилсан менежментийг хэрэгжүүлж, хамгаалахын зэрэгцээ экосистемийн үйлчилгээний үр өгөөжийг дээшлүүлж, хязгаарлалтын бүсэд зохистой ашиглалтыг явуулах боломж бүрдүүлнэ. Тусгай хамгаалалттай газар нутгийн кадастр, мэдээллийн цахим системийг хөгжүүлнэ

7.Тусгай хамгаалалттай газар нутгийн санхүүжилтийн эх үүсвэрийг өргөжүүлж, улсын болон орон нутгийн төсвөөс гадна хандив, тусламж болон бусад эх үүсвэрээс бүрдэхээр тусгана. Мөн хамгаалалтын захиргаа хуулиар зөвшөөрсөн туслах үйл ажиллагаа явуулж, олсон орлогоо хамгаалалт, нөхөн сэргээлт, хяналт, судалгаа, дэд бүтэц, байгаль хамгаалагчийн ажиллах нөхцөлийг сайжруулахад зарцуулахаар тусгана. Нүүрстөрөгчийн болон биологийн олон янз байдлын кредитыг хамгаалалтын санхүүжилтэд ашиглана.

Тиймээс Хууль тогтоомжийн тухай хуулийн 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно.” гэж заасан. Энэ хүрээнд ТХГН-ийн тухай хуулийн шинэчилсэн найруулгын хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ын дагуу тооцов. 

Судалгааны зорилго
Тусгай хамгаалалттай газар нутгийн тухай хуулийн шинэчилсэн найруулгын төсөл батлагдснаар уг хуулийг хэрэгжүүлэхэд иргэн, хуулийн этгээд,төрийн байгууллагуудад шинээр чиг үүрэг, үүрэг хариуцлага ногдуулсантай холбоотойгоор үүсэх зардлыг тооцоход энэ судалгааны зорилго чиглэнэ. 
Төрийн байгууллагын зардлыг тухайн ажил үйлчилгээг гүйцэтгэхэд шаардагдах хүний нөөцийн хэрэгцээнд, хуулийн этгээдийн зардлыг хууль тогтоомжоор төрийн байгууллагаас бусад аж ахуйн нэгж, байгууллагад хүлээлгэж байгаа үүргийг хэрэгжүүлэхэд зарцуулах мөнгөн зардалд, иргэнд үүсэх зардлыг хууль тогтоомжоор иргэнд хүлээлгэж байгаа үүргийг хэрэгжүүлэхтэй холбогдуулан зарцуулах цаг хугацаанд тус тус үндэслэн тооцохоор Аргачлалд заасан. Иймд хуулийн төсөл батлагдсанаар үүсэх зардлын тооцоог хийхдээ дараах нийтлэг зарчмыг баримтлав. Үүнд: 
· хуулийн этгээд, төрийн байгууллагын гүйцэтгэх үүрэг нэг бүрийг оновчтой тодорхойлох; 
· үүрэг гүйцэтгэхэд зарцуулах хугацааг тогтооход бодитой хандах; 
· бодит тоо баримт, мэдээлэлд тулгуурлах; 
· аргачлалд заасан тооцоо хийх үе шатыг баримтлах. 

Судалгааны үр дүнд үндэслэн, тус хуулийн төсөл батлагдсанаар үүсэх зардлыг тооцон, 
 дараах ангиллаар хийв:
1. Хүний нөөцийн зардал;
2. Үйл ажиллагааны урсгал зардал;
3. Судалгаа, шинжилгээний зардал;
4. Мэдээллийн сан, цахим системийн зардал;
5. Хяналт-шинжилгээ, мониторингийн зардал;
6. Олон нийтийн оролцоо, хэлэлцүүлгийн зардал;
7. Менежментийн төлөвлөгөө боловсруулах болон үнэлгээний зардал;
8. Шинээр байгуулагдах бүтэц, зөвлөлийн үйл ажиллагааны зардал.

ХОЁР. ТӨРИЙН БАЙГУУЛЛАГЫН  ЗАРДЛЫН ТООЦОО
Хуулийн төсөлд тусгасан зарчмын шинжтэй өөрчлөлтүүдийг хууль батлагдсны дараа хэрэгжүүлэхэд Төрийн байгууллагын хуулийн төсөлд шинээр тусгасан чиг үүргийг гүйцэтгэхэд шаардагдах хүний нөөцийн хэрэгцээг тодорхойлж, түүнд шаардагдах зардлыг тооцно.

Аргачлалд байгууллагыг сонгохдоо тухайн ажил, үйлчилгээнд хамааралтай бүх байгууллагыг биш голлон үүрэг гүйцэтгэх байгууллагыг сонгоно (4.3.2), ажил, үйлчилгээнд хэрэгжүүлэх, хэмжих боломжтой ажлыг (4.3.3) гэж зхамааруулна гэж заасныг баримтлан ТХГН-ын менежментийг ерөнхий удирдлага, зохион байгуулалтаар хангах болон менежментийг хэрэгжүүлэх байгууллагуудыг сонгож үнэлгээ хийв. Үүнд, Засгийн газар,  БОУАӨЯ (цаашид “яам” гэх), Хамгаалалтын захиргаа.

ЗАСГИЙН ГАЗАР
Засгийн газрын чиг үүрэгт төслийн 43.1.5-д заасан “Хот, суурин орчмын тусгай хамгаалалттай газар нутгийн хязгаарлалтын бүсийн менежментийг хэрэгжүүлэх, хяналт тавих” чиг үүргийг шинээр тусгасан.
Энэхүү зохицуулалт нь ТХГН-ийн хот, суурин орчмын хязгаарлалтын бүсэд газар ашиглалт, барилгажилт, инженерийн дэд бүтэц, ус ашиглалт, бохир ус, хог хаягдал, авто тээврийн ачаалал, экологийн даацын хяналт зэрэг олон талт менежментийг хэрэгжүүлэх шинэ тогтолцоог бий болгож байна. 22.4.Тусгай хамгаалалттай газар нутагт энэ хууль хүчин төгөлдөр болохоос өмнө үүссэн хот, суурингийн суурьшлын бүсэд хот, суурин орчмын хязгаарлалтын бүс тогтоож болно.

Хуулийн төслийн 22.6.Хот, суурин орчмын хязгаарлалтын бүсийн хилийн заагийг өргөтгөх, тусгай хамгаалалттай газар нутагт шинээр суурьшлын бүс байгуулахыг хориглосон. Тэгэхээр, одоо байгаа хэмжээнд дараах шинэ чиг үүргийг ЗГ хэрэгжүүлнэ. 

	[bookmark: _Hlk230494820]22.8.Хот, суурин орчмын хязгаарлалтын бүсийн менежмент, газар ашиглалт, инженерийн болон нийгмийн дэд бүтцийн асуудлыг дараах баримт бичгийг үндэслэн Засгийн газар баталж, хэрэгжүүлнэ: 
22.8.1.хот, суурин орчмын хязгаарлалтын бүсийн хөгжлийн ерөнхий төлөвлөгөө;
22.8.2.инженерийн болон нийгмийн дэд бүтцийн төлөвлөгөө;
22.8.3.ус ашиглалт, бохир ус, хог хаягдлын менежментийн төлөвлөгөө.
 
	Бүсийн хөгжлийн ерөнхий төлөвлөгөө
Инженерийн дэд бүтцийн төлөвлөгөө
Нийгмийн дэд бүтцийн төлөвлөгөө
Ус ашиглалт, бохир усны төлөвлөгөө
Хог хаягдлын менежментийн төлөвлөгөө



Хуулийн төслийн 43.1.5-д заасан “хот, суурин орчмын тусгай хамгаалалттай газар нутгийн хязгаарлалтын бүсийн менежментийг хэрэгжүүлэх, хяналт тавих” зохицуулалтыг зардлын нөлөөллийн талаас үнэлэхэд уг чиг үүрэг нь төрд цоо шинэ бүтэц, байгууллага, орон тоо бий болгож байгаа зохицуулалт бус. Харин одоо хэрэгжиж байгаа хот байгуулалт, газар ашиглалт, орчны менежментийн үйл ажиллагааг тусгай хамгаалалттай газар нутгийн хамгаалалтын дэглэмтэй уялдуулах зорилготой зохицуулалт гэж үзэхээр байна. Түүнчлэн төслийн 22.6-д “Хот, суурин орчмын хязгаарлалтын бүсийн хилийн заагийг өргөтгөх, тусгай хамгаалалттай газар нутагт шинээр суурьшлын бүс байгуулахыг хориглоно” гэж тусгасан байна.
Иймд уг зохицуулалт нь шинэ суурьшлын бүс байгуулах, шинэ дэд бүтэц бий болгох, шинэ хамгаалалтын захиргаа байгуулах зэрэг нэмэлт хөрөнгө оруулалт шаардахгүй бөгөөд одоо ТХГН-гийн дэвсгэр газарт байгаа хот, сууринтай холбоотой менежментийг сайжруулах, уялдуулах шинжтэй гэж үзэж болохоор байна.
Хот, суурин орчмын тусгай хамгаалалттай газар нутгийн хязгаарлалтын бүсийн бодит жишээ нь Богд хан уулын дархан цаазат газар, Архангай аймгийн Булган уулын дархан цаазат газар гэх мэт.
Богд хан уулын дархан цаазат газар нь Ulaanbaatar хотын суурьшлын бүстэй шууд хиллэдэг бөгөөд орон сууцны гэр хорооллын тэлэлт, авто зам, аялал жуулчлал, инженерийн дэд бүтэц, ус ашиглалт, хог хаягдал, газар ашиглалт зэрэг асуудал нь одоо ч нийслэл, дүүргийн засаг захиргааны байгууллагын чиг үүргийн хүрээнд хэрэгжиж байна.
Өөрөөр хэлбэл, хуулийн төслийн 43.1.5 дахь зохицуулалт нь Богд хан уулын орчимд шинээр тусдаа бүтэц байгуулах бус, харин Улаанбаатар хотын хөгжлийн ерөнхий төлөвлөгөө, газар зохион байгуулалтын төлөвлөгөө, ТХГН-ийн менежментийн төлөвлөгөө хоорондын уялдааг сайжруулахад чиглэж байгаа болно.
Иймээс уг зохицуулалтыг хэрэгжүүлэхэд Засгийн газар салбар хоорондын уялдаа, хамтын ажиллагааг хангах чиг үүргийг хэрэгжүүлнэ гэж үзэж болно
Засгийн газрын 2016 оны 59 дүгээр тогтоолын 4 дүгээр хавсралтын дагуу дээр дурдсан үйл ажиллагааг хэрэгжүүлэхэд тодорхой зардал гарах ба үүнийг ЗГ-ын аль нэг байгууллага, тухайлбал БОУАӨЯ хариуцан зохион байгуулж болно. Энэ арга хэмжээг хэрэгжүүлэхэд тодорхой зардал гарч болзошгүй. Салбар хоорондын хамтарсан уулзалт, ярилцлага, мэдээлэл солилцох зэргээр гэхдээ энэ нь тухайн байгууллагын чиг үүргийн хүрээнд хийгдэх тул нэмэлт ачаалал үүсгэхгүй. 
Дүгнэвэл, хуулийн төслийн 43.1.5-д заасан хот, суурин орчмын тусгай хамгаалалттай газар нутгийн хязгаарлалтын бүсийн менежментийг хэрэгжүүлэх, хяналт тавих зохицуулалт нь:
· одоо хэрэгжиж буй хот байгуулалт, газар ашиглалт, орчны удирдлагын үйл ажиллагааг ТХГН-ийн хамгаалалтын дэглэмтэй уялдуулах;
· шинэ суурьшлын бүс байгуулахгүй;
· хот, суурингийн тэлэлтийг хориглох;
· одоо байгаа засаг захиргааны бүтэц, чиг үүргийн хүрээнд хэрэгжих
шинжтэй зохицуулалт байна.
Тухайлбал, Богд уулын дархан цаазат газар нь орчмын менежмент нь өнөөдрийн байдлаар нийслэл, дүүргийн байгууллагуудын чиг үүргийн хүрээнд хэрэгжиж байгаа бөгөөд хуулийн төсөл нь энэхүү зохицуулалтыг илүү нэгдсэн, хамгаалалтын дэглэмтэй уялдсан байдлаар хэрэгжүүлэх нөхцөлийг бүрдүүлж байна.
Иймд уг зохицуулалт нь улсын төсөвт их хэмжээний нэмэлт зардал үүсгэхгүй бөгөөд зөвхөн зохицуулалт, хамтарсан хяналт, арга зүйн уялдаатай холбоотой жилд ойролцоогоор 27.0 сая төгрөгийн хэмжээний урсгал зардал шаардагдахаар байна.
БАЙГАЛЬ ОРЧИН, УУР АМЬСГАЛЫН ӨӨРЧЛӨЛТИЙН ЯАМ
	Яамны чиг үүргийг одоогийн хүчин төгөлдөр хууль болон шинэчилсэн найруулгын төсөлтэй харьцуулсан байдлаар харуулж, зөвхөн шинээр үүссэн чиг үүргийн хүрээнд зардлын тооцоолол хийв.

	
	ТХГН-ийн тухай хууль
	Төсөл
	Чиг үүрэгт өөрчлөлт орсон эсэх

	1. 
	4.2. Хуульд өөрөөр заагаагүй бол Тусгай хамгаалалттай газар нутгийн орчны бүсийн заагийг зохих шатны иргэдийн Төлөөлөгчдийн Хурлын саналыг харгалзан тусгай хамгаалалттай газар нутгийн асуудал эрхэлсэн төрийн захиргааны төв байгууллага / цаашид "төрийн захиргааны төв байгууллага"гэх/ тогтооно.

	
18.1.Дархан цаазат болон байгалийн цогцолборт газрын онгон, онцгой, хамгаалалтын болон хязгаарлалтын бүсийн хилийн заагийг байгаль орчны асуудал эрхэлсэн Засгийн газрын гишүүний саналыг үндэслэн Засгийн газар тогтооно.


	Одоогийн чиг үүрэг

	2. 
	5.3. Улсын хил хамгаалах байгууллага нь зохих хууль тогтоомжийн дагуу улсын хилийн болон хил орчмын дэглэмд нийцүүлэн улсын хил дээрх болон улсын хил орчмын тусгай хамгаалалттай газар нутагт үйл ажиллагаагаа хэрэгжүүлэх журмыг Тусгай хамгаалалттай газар нутгийн асуудал эрхэлсэн төрийн захиргааны төв байгууллагатай хамтран батална.

	
	Хасагдсан

	3. 
	
	15.2.Хил орчмын тусгай хамгаалалттай газар нутагт мөрдөх хамгаалалтын болон хил орчмын хамтарсан дэглэмийг байгаль орчны асуудал эрхэлсэн төрийн захиргааны төв байгууллага Улсын хил хамгаалах байгууллагатай хамтран боловсруулж, Засгийн газар батална.

	Шинэ

	4. 
	5.4.Тусгай хамгаалалттай газар нутгийг хамгаалуулах зорилгоор хилийн төлөөлөгч, орлогч, туслагчид байгаль орчны хяналтын улсын байцаагчийн бүрэн эрхийг төрийн захиргааны төв байгууллагын шийдвэрээр олгож болно. Хилийн төлөөлөгч, орлогч, туслагч байгаль орчны хяналтын улсын байцаагчийн бүрэн эрхийг зөвхөн хилийн бүсэд хэрэгжүүлнэ
	
	Тусгагдаагүй

	5. 
	61 1Менежментийн төлөвлөгөөг 10 жилийн хугацаатайгаар тусгай хамгаалалттай газар нутгийн асуудал эрхэлсэн Засгийн газрын гишүүн батална. 
16/улсын тусгай хамгаалалттай газар нутгийн менежментийн төлөвлөгөөг баталж, хэрэгжилтэд хяналт тавих;
17/тусгай хамгаалалттай газар нутгийн менежментийн төлөвлөгөөг боловсруулах аргачлал, үр ашигт хяналт шинжилгээ, үнэлгээ хийх журам батлах;
	27.3.Дархан цаазат болон байгалийн цогцолборт газрын менежментийн төлөвлөгөөг байгаль орчны асуудал эрхэлсэн Засгийн газрын гишүүн, байгалийн нөөц газар, дурсгалт газрын менежментийн төлөвлөгөөг тухайн аймгийн иргэдийн Төлөөлөгчдийн Хурлын саналыг үндэслэн байгаль орчны асуудал эрхэлсэн Засгийн газрын гишүүн батална.


	Одоогийн чиг үүрэг 

	6. 
	
	27.10.Тусгай хамгаалалттай газар нутгийн менежмент, бүсчлэл, экологийн даац, хамгаалалтын асуудлаар Шинжлэх ухааны зөвлөл ажиллаж болно.
[bookmark: _Hlk230462601]27.11.Шинжлэх ухааны зөвлөлийн ажиллах журмыг байгаль орчны асуудал эрхэлсэн Засгийн газрын гишүүн батална.

	Шинэ

	7. 
	61 2.Тусгай хамгаалалттай газар нутагт ашиглаж болох газар нутгийн хэсгийг тодорхойлж, төлөвлөсөн газар зохион байгуулалтын жилийн төлөвлөгөөг тусгай хамгаалалттай газар нутгийн асуудал эрхэлсэн төрийн захиргааны төв байгууллага тухайн тусгай хамгаалалттай газрын хамгаалалтын захиргааны саналыг авсны үндсэн дээр батална.

	32.1.Тусгай хамгаалалттай газар нутгийн газар зохион байгуулалтыг байгаль орчны асуудал эрхэлсэн төрийн захиргааны төв байгууллага хэрэгжүүлнэ.
32.2.Тусгай хамгаалалттай газар нутгийн газар зохион байгуулалтын төлөвлөгөө нь менежментийн төлөвлөгөөтэй уялдсан байна.


	Одоогийн чиг үүрэг

	8. 
	
	34.1.Тусгай хамгаалалттай газар нутагт экологийн даацад нийцсэн байгалийн аялал жуулчлалыг дэмжинэ.

34.2.Байгаль орчны асуудал эрхэлсэн Засгийн газрын гишүүн энэ хуулийн 34.1-д заасан экологийн даацыг дараах үзүүлэлтээр тогтооно:
34.2.1.нэг өдөр хүлээн авах жуулчны дээд тоо;
34.2.2.тээврийн хэрэгслийн тоо;
34.2.3.отоглох цэг болон жуулчны байр, сууцны багтаамж;
34.2.4.ус ашиглалтын хэмжээ;
34.2.5.хог хаягдлын ачаалал;
34.2.6.хөрсний доройтол;
34.2.7.амьтан, ургамалд үзүүлэх нөлөөлөл;
34.2.8.шаардлагатай бусад. 

	Шинэ 
Экологийн даац шинээр орж ирж байгаа

	9. 
	
	34.7.Байгаль орчны асуудал эрхэлсэн Засгийн газрын гишүүн амьтан, ургамлын үржлийн болон эмзэг үед тодорхой бүсэд аялал жуулчлалыг түр хязгаарлаж болно.
	Шинэ 

	10. 
	61 4.Тусгай хамгаалалттай газрын менежментийн төлөвлөгөөний хэрэгжилт, үр ашиг, үр нөлөөг үнэлэх журмыг тусгай хамгаалалттай газар нутгийн асуудал эрхэлсэн 

	44.1.4.улсын тусгай хамгаалалттай газар нутгийн менежментийн төлөвлөгөөний хэрэгжилтэд хяналт тавих;

.


	Одоогийн зохицуулалт, үнэлх журам байхгүй болсон, хяналт тавих болж байна

	11. 
	Засгийн газрын гишүүн батлах бөгөөд уг журмын дагуу менежментийн төлөвлөгөөг хоёр жил тутамд үнэлж, шаардлагатай тохиолдолд өөрчлөлт оруулна.
	27.8.Менежментийн төлөвлөгөөний хэрэгжилтэд хоёр жил тутам үнэлгээ хийнэ
	Одоогийн чиг үүрэг

	12. 
	25.2/ УИХ: Засгийн газрын өргөн мэдүүлснээр газар нутгийг тусгай хамгаалалтад авах тухай шийдвэр гаргах, эдгээр газрыг улсын тусгай хамгаалалттай газар нутгийн тодорхой ангилалд хамааруулах, дархан цаазат болон байгалийн цогцолборт газрын хилийн заагийг батлах, өөрчлөх.

	44.1.3.газар нутгийг улсын тусгай хамгаалалтад авах зорилгоор энэ хуульд заасан баримт бичгийг бүрдүүлэх, хамгаалалтад авах ажлыг зохион байгуулах;

	Одоогийн чиг үүрэг

	13. 
	27 дугаар зүйл. Тусгай хамгаалалттай газар нутгийн асуудал эрхэлсэн төрийн захиргааны төв байгууллагын бүрэн эрх
	
	

	14. 
	Тусгай хамгаалалттай газар нутгийн асуудал эрхэлсэн төрийн захиргааны төв байгууллага нь дараахь бүрэн эрхийг хэрэгжүүлнэ:
	
	

	15. 
	1/ тусгай хамгаалалттай газар нутгийн талаарх төрийн бодлого, хууль тогтоомжийг хэрэгжүүлэх ажлыг зохион байгуулах;
	44.1.1.тусгай хамгаалалттай газар нутгийн бодлого, хууль тогтоомжийг хэрэгжүүлэх;

	Одоогийн чиг үүрэг

	16. 
	2/ тусгай хамгаалалттай газар нутагт явуулах судалгаа, шинжилгээний ажлын журам, үйл ажиллагааны төлөвлөгөөг батлах, зөвшөөрөл олгох, холбогдох тайлан, мэдээллийг авч нэгдсэн санд оруулах;
	
44.1.12.судалгаа шинжилгээний аргачлал батлах;
	2 чиг үүрэг хасагдсан
· зөвшөөрийн тухай хуулийн дагуу олгож байгаа одоогийн чиг үүрэг
· судалгаа, шинжилгээний ажлын аргачлал батлах-одоогийн чиг үүрэг
· төлөвлөгөө батлах асуудал тусгагдаагүй
· холбогдох тайлан, мэдээллийг авч нэгдсэн санд оруулах асуудал тусгагдаагүй чиг үүрэг 

	17. 
	3/ биологийн төрөл зүйлд судалгаа, тооллого явуулах, бүртгэл хөтлөх аргачлал, үйл ажиллагааны төлөвлөгөөг батлах, зөвшөөрөгдсөн бүсээс ажиглалтын зориулалтаар дээж, сорьц авах, хэмжилт хийх, сүргийн бүтцийг зохицуулах зорилгоор ан амьтныг агнах, барих журам тогтоох;
	
	Тусгагдаагүй

	18. 
	4/ ойг арчлах, ойжуулах, хөрс, ургамлыг нөхөн сэргээх журам, үйл ажиллагааны төлөвлөгөөг баталж, нөхөн сэргээх газрын хэмжээ, уг ажлыг гүйцэтгэх арга, технологийг тогтоох;
	30.1.Тусгай хамгаалалттай газар нутаг нь ойн сан бүхий газартай давхацсан бол ойн арчилгаа, цэвэрлэгээ, нөхөн сэргээлтийг дэглэмд нийцүүлэн хуульд заасны дагуу хийнэ. 

	Тусгагдаагүй

	19. 
	5/ хортон шавьж, мэрэгчид, түймрээс сэргийлэх, тэдгээртэй тэмцэх журам, аргачлал тогтоох, гамшиг болон аюулаас тусгай хамгаалалттай газар нутагт учирсан хор уршгийг багасгах арга хэмжээ авах;
	
	

	20. 
	6/ рашаан, эмчилгээ, сувилгааны зориулалттай бусад эрдэс, байгалийн дагалт баялгийг ашиглах журам, эмийн, хүнсний болон техникийн зориулалттай ургамлын жагсаалт, тэдгээрийг түүж бэлтгэх журмыг холбогдох мэргэжлийн байгууллагатай хамтран тогтоох;
	
	Тусгагдаагүй

	1. 
	7/ аялал, жуулчлалын зам, чиглэл, журам тогтоох;
	44.1.11.аялал жуулчлалын маршрут батлах;
	Одоогийн чиг үүрэг

	2. 
	8/ тусгай хамгаалалттай газар нутгийн зөвшөөрөгдсөн бүс дэх суурин газрын ерөнхий төлөвлөгөө, шинээр байгуулах аялал, жуулчлалын бааз, амралт, сувиллын байршил, төслийг холбогдох төрийн захиргааны төв байгууллагуудтай хамтран хянан батлах;
	22.5.Хот, суурин орчмын хязгаарлалтын бүсийн хилийн заагийг Улсын Их Хурал тогтооно.

22.8.Хот, суурин орчмын хязгаарлалтын бүсийн менежмент, газар ашиглалт, инженерийн болон нийгмийн дэд бүтцийн асуудлыг дараах баримт бичгийг үндэслэн Засгийн газар баталж, хэрэгжүүлнэ: 
22.8.1.хот, суурин орчмын хязгаарлалтын бүсийн хөгжлийн ерөнхий төлөвлөгөө;
22.8.2.инженерийн болон нийгмийн дэд бүтцийн төлөвлөгөө;
22.8.3.ус ашиглалт, бохир ус, хог хаягдлын менежментийн төлөвлөгөө. 


	БОУАӨЯ-д шинэ чиг үүрэг байхгүй


Хилийн зааг-УИХ

Төлөвлөгөөг-холбогдох төрийн ТЗБ-ууд


	3. 
	9/ тусгай хамгаалалттай газар нутгийн зөвшөөрөгдсөн бүсэд тодорхой зориулалтаар ашиглаж болох газар, түүний хэмжээ, ашиглах журам, уг газарт байлгаж болох малын төрөл, тоог тогтоох;
	35.6.Бэлчээрийн даац, малын тоо, улирлын ашиглалтын хэмжээг хамгаалалтын захиргаа, харьяалах Засаг даргын саналыг үндэслэн байгаль орчны асуудал эрхэлсэн төрийн захиргааны төв байгууллага тогтооно.
44.1.5.тусгай хамгаалалттай газар нутгийн зөвшөөрөгдсөн бүсэд ашиглаж болох газар, түүний хэмжээг тогтоох;


	
Одоогийн чиг үүрэг

	4. 
	10/ зохих шатны Засаг даргатай зөвшилцөн тухайн дархан цаазат газар, байгалийн цогцолборт газарт хамгаалалтын захиргаа байгуулах асуудлыг шийдвэрлэж, даргыг нь байгаль орчны мэргэжилтэй, тухайн салбарт 3-аас доошгүй жил ажиллаж байгаа төрийн албан хаагчдаас Төрийн албаны тухай хуулийн 17.1-д заасны дагуу сонгон шалгаруулж томилох;
	44.1.7.хамгаалалтын захиргааны даргыг томилох, хамгаалалтын захиргааны хэвийн үйл ажиллагааг хангах нөхцөлийг бүрдүүлэх, үйл ажиллагаанд хяналт тавих;
	Одоогийн чиг үүрэг

	5. 
	
	44.1.8.тусгай хамгаалалттай газар нутгийн нэгдсэн бодлогын хэрэгжилтийг хангах хүрээнд байгалийн нөөц газар, дурсгалт газрын хамгаалалтыг эрхлэх аймгийн Засаг даргатай гэрээ байгуулах, түүний хэрэгжилтэд хяналт тавих;

	Шинэ

	6. 
	
	44.1.9.тусгай хамгаалалттай газар нутгийн үндэсний сүлжээ ... эрхлэх
	Шинэ

	7. 
	11/ Усны нөөц доройтон хомсдож, бохирдох бодит аюул учирч байгаа улсын хэмжээний ач холбогдол бүхий том гол, сав газрыг улсын тусгай хамгаалалтад авах асуудлыг зохих шатанд тавьж шийдвэрлүүлэх.
	
	Тусгагдаагүй

	8. 
	12/Зөвшөөрлийн тухай хуулийн 8.1 дүгээр зүйлийн 1.18-д зааснаар тусгай хамгаалалттай газар нутагт газар ашиглах зөвшөөрлийг мөн хуулийн 5.6 дугаар зүйлийн 1-д заасны дагуу сонгон шалгаруулалтаар олгох;
	
	Содоогийн чиг үүрэг

	9. 
	13/Зөвшөөрлийн тухай хуулийн 8.2 дугаар зүйлийн 1.6-д заасан тусгай хамгаалалттай газар нутагт судалгаа, шинжилгээний ажил явуулах зөвшөөрөл олгох;
	
	Одоогийн чиг үүүрэг

	10. 
	14/газар нутгийг орон нутгийн тусгай хамгаалалтад авах журмыг батлах;
	
	Тусгагдаагүй

	11. 
	15/улсын тусгай хамгаалалттай газрын дотоод бүсчлэл тогтоох;
	ЗГ 43.1.6.энэ хуульд заасан хүрээнд дотоод бүсчлэл өөрчлөх санал боловсруулах, үнэлэх, хэлэлцүүлэх нийтлэг журмыг батлах.

	Одоогийн чиг үүрэг 

журам батлах болж өөрчлөгдсөн

	12. 
	16/улсын тусгай хамгаалалттай газар нутгийн менежментийн төлөвлөгөөг баталж, 

хэрэгжилтэд хяналт тавих;
	БОУАӨЯ
 44.1.2.дархан цаазат болон байгалийн цогцолборт газрын менежментийн төлөвлөгөөг батлах;
44.1.4.улсын тусгай хамгаалалттай газар нутгийн менежментийн төлөвлөгөөний хэрэгжилтэд хяналт тавих;
	Одоогийн чиг үүрэг

	13. 
	17/тусгай хамгаалалттай газар нутгийн менежментийн төлөвлөгөөг боловсруулах аргачлал, үр ашигт хяналт шинжилгээ, үнэлгээ хийх журам батлах;
			

	Тусгагдаагүй 

	14. 
	18/энэ хуулийн 6 дугаар зүйлийн 2 дахь хэсгийн 5, 7, 8-д заасан төлбөр, хураамжийн хэмжээг тогтоох.
	[bookmark: _Hlk230462529]50.4.Энэ хуулийн 50.1.1-д заасан тусгай хамгаалалттай газар нутагт нэвтрэх хураамжийн хэмжээг тогтоох аргачлал болон нэвтрэх хураамж авах журмыг байгаль орчны асуудал эрхэлсэн Засгийн газрын гишүүн батална.

	Одоогийн чиг үүрэг

	15. 
	35.2. 2.Тусгай хамгаалалттай газар нутгийн асуудал эрхэлсэн төрийн захиргааны төв байгууллага газар ашиглах зөвшөөрөл олгох сонгон шалгаруулалтад оролцох тухай иргэн, аж ахуйн нэгж, байгууллагын хүсэлт болон түүний талаарх саналыг энэ хуулийн 361 дүгээр зүйлийн 2-т заасан сонгон шалгаруулалтын баримт бичгийг хүлээн авах эцсийн хугацаанаас хойш ажлын таван өдрийн дотор тухайн тусгай хамгаалалттай газар нутгийн хамгаалалтын захиргаанаас, хамгаалалтын захиргаа байхгүй бол сум, дүүргийн Засаг даргаас авна.

	36.1.Энэ хуулийн 33.1.1, 33.1.2-т заасан зориулалтаар газар ашиглах төсөл сонгон шалгаруулалтад тэнцсэн хуулийн этгээдтэй шийдвэр гаргаснаас хойш 30 хоногт багтаан хамгаалалтын захиргаа гэрээ байгуулж, байгаль орчны асуудал эрхэлсэн төрийн захиргааны төв байгууллага баталгаажуулна. 

	Одоогийн чиг үүрэг

	16. 
	36.1.Төрийн захиргааны төв байгууллага дархан цаазат газрын хязгаарлалтын бүс болон байгалийн цогцолборт газрын хязгаарлалтын бүс, байгалийн нөөц газар, дурсгалт газраас иргэн, аж ахуйн нэгж, байгууллагад газар ашиглуулах тухай шийдвэрийг энэ хуулийн 27 дугаар зүйлийн 12-т заасан сонгон шалгаруулалтын дүнг үндэслэн гаргана.

	33.2.Зөвшөөрлийн тухай хуулийн 8.1 дүгээр зүйлийн 1 дэх хэсгийн 1.18-д заасны дагуу тусгай хамгаалалттай газар нутгийн хязгаарлалтын бүсэд аялал жуулчлалын болон судалгаа, шинжилгээний зориулалтаар газар ашиглуулах зөвшөөрлийг сонгон шалгаруулалтаар Монгол Улсын хуулийн этгээдэд олгоно. 

	Одоогийн чиг үүрэг

	17. 
	37. 1.Энэ хуулийн З6 дугаар зүйлийн 1 дэх хэсэгт заасан шийдвэрийг үндэслэн иргэн, аж ахуйн нэгж, байгууллагатай газар ашиглах тухай гэрээг төрийн захиргааны төв байгууллага хамгаалалтын захиргаатай хамтран байгуулснаар тусгай хамгаалалттай газар нутагт газар ашиглах тухай гэрчилгээг олгож, улсын бүртгэлд бүртгэнэ.

	36.1.Энэ хуулийн 33.1.1, 33.1.2-т заасан зориулалтаар газар ашиглах төсөл сонгон шалгаруулалтад тэнцсэн хуулийн этгээдтэй шийдвэр гаргаснаас хойш 30 хоногт багтаан хамгаалалтын захиргаа гэрээ байгуулж, байгаль орчны асуудал эрхэлсэн төрийн захиргааны төв байгууллага баталгаажуулна. 

	Одоогийн чиг үүрэг

	18. 
	
	33.1.Тусгай хамгаалалттай газар нутгийн зөвшөөрөгдсөн бүсэд дараах зориулалтаар газрыг гэрээгээр ашиглуулж болно:

33.1.4.дэд бүтцийн.

36.3.Энэ хуулийн 33.1.4-т заасан дэд бүтцийн зориулалтын хүрээнд барих эрчим хүч, цахилгаан холбоо, авто зам, усан зогсоол, авто зогсоолын барилга, байгууламжийн доорх газрыг тухайн асуудал эрхэлсэн төрийн байгууллагад менежментийн төлөвлөгөө, тухайн жилийн газар зохион байгуулалтын төлөвлөгөөнд үндэслэн байгаль орчны асуудал эрхэлсэн Засгийн газрын гишүүн ашиглуулна.
	Шинэ

	19. 
	
	40.1.Тусгай хамгаалалттай газар нутгийн кадастрыг байгаль орчны асуудал эрхэлсэн төрийн захиргааны төв байгууллага эрхэлж, мэдээллийн үнэн зөв, нэгдмэл байдлыг хариуцна.
40.2.Тусгай хамгаалалттай газар нутгийн кадастрын зураглалыг гэрээний үндсэн дээр тусгай зөвшөөрөл бүхий мэргэжлийн байгууллагаар гүйцэтгүүлнэ. 
41.1.Тусгай хамгаалалттай газар нутгийн мэдээллийн цахим системийг байгаль орчны асуудал эрхэлсэн төрийн захиргааны төв байгууллага эрхэлнэ.

	Шинэ



Шинээр 8 чиг үүрэг нэмэгдсэн:

	№
	Төсөл
	Чиг үүрэгт өөрчлөлт орсон эсэх
	Давтамж

	11
	15.2.Хил орчмын тусгай хамгаалалттай газар нутагт мөрдөх хамгаалалтын болон хил орчмын хамтарсан дэглэмийг байгаль орчны асуудал эрхэлсэн төрийн захиргааны төв байгууллага Улсын хил хамгаалах байгууллагатай хамтран боловсруулж, Засгийн газар батална.
	Шинэ-дэглэм тогтоох
	1 удаа

	2
	27.10.Тусгай хамгаалалттай газар нутгийн менежмент, бүсчлэл, экологийн даац, хамгаалалтын асуудлаар Шинжлэх ухааны зөвлөл ажиллаж болно.
27.11.Шинжлэх ухааны зөвлөлийн ажиллах журмыг байгаль орчны асуудал эрхэлсэн Засгийн газрын гишүүн батална
	Шинэ-Зөвлөл ажиллуулах, журам батлах
	1 удаа

	3
	34.1.Тусгай хамгаалалттай газар нутагт экологийн даацад нийцсэн байгалийн аялал жуулчлалыг дэмжинэ.

34.2.Байгаль орчны асуудал эрхэлсэн Засгийн газрын гишүүн энэ хуулийн 34.1-д заасан экологийн даацыг дараах үзүүлэлтээр тогтооно:
34.2.1.нэг өдөр хүлээн авах жуулчны дээд тоо;
34.2.2.тээврийн хэрэгслийн тоо;
34.2.3.отоглох цэг болон жуулчны байр, сууцны багтаамж;
34.2.4.ус ашиглалтын хэмжээ;
34.2.5.хог хаягдлын ачаалал;
34.2.6.хөрсний доройтол;
34.2.7.амьтан, ургамалд үзүүлэх нөлөөлөл;
34.2.8.шаардлагатай бусад. 
	Шинэ -Экологийн даац тогтоох
	42 удаа

	4
	34.7.Байгаль орчны асуудал эрхэлсэн Засгийн газрын гишүүн амьтан, ургамлын үржлийн болон эмзэг үед тодорхой бүсэд аялал жуулчлалыг түр хязгаарлаж болно.
	Шинэ-түр хязгаарлах шийдвэр гаргах
	ТЗТБ-ын чиг үүрэг тодорхойгүй

	5
	44.1.8.тусгай хамгаалалттай газар нутгийн нэгдсэн бодлогын хэрэгжилтийг хангах хүрээнд байгалийн нөөц газар, дурсгалт газрын хамгаалалтыг эрхлэх аймгийн Засаг даргатай гэрээ байгуулах, түүний хэрэгжилтэд хяналт тавих;

	Шинэ-ЗД-тай гэрээ байгуулах
	42 удаа

	6
	44.1.9.тусгай хамгаалалттай газар нутгийн үндэсний сүлжээ ... эрхлэх
	Шинэ-ТХГН-ыг бүртгэх, ОУБ-д мэдээлэл солилцох
	Системийн нэг бүрэлдэхүүн болно

	7
	33.1.Тусгай хамгаалалттай газар нутгийн зөвшөөрөгдсөн бүсэд дараах зориулалтаар газрыг гэрээгээр ашиглуулж болно:

33.1.4.дэд бүтцийн.

36.3.Энэ хуулийн 33.1.4-т заасан дэд бүтцийн зориулалтын хүрээнд барих эрчим хүч, цахилгаан холбоо, авто зам, усан зогсоол, авто зогсоолын барилга, байгууламжийн доорх газрыг тухайн асуудал эрхэлсэн төрийн байгууллагад менежментийн төлөвлөгөө, тухайн жилийн газар зохион байгуулалтын төлөвлөгөөнд үндэслэн байгаль орчны асуудал эрхэлсэн Засгийн газрын гишүүн ашиглуулна.
	Шинэ-гэрээ байгуулах
	Тооцох боломжгүй 

	8
	40.1.Тусгай хамгаалалттай газар нутгийн кадастрыг байгаль орчны асуудал эрхэлсэн төрийн захиргааны төв байгууллага эрхэлж, мэдээллийн үнэн зөв, нэгдмэл байдлыг хариуцна.
40.2.Тусгай хамгаалалттай газар нутгийн кадастрын зураглалыг гэрээний үндсэн дээр тусгай зөвшөөрөл бүхий мэргэжлийн байгууллагаар гүйцэтгүүлнэ. 
41.1.Тусгай хамгаалалттай газар нутгийн мэдээллийн цахим системийг байгаль орчны асуудал эрхэлсэн төрийн захиргааны төв байгууллага эрхэлнэ.

	Шинэ-Мэдээллийн систем
	Байнгын ажиллагаа шаардана



Байгаль орчны асуудал эрхэлсэн төрийн захиргааны төв байгууллагад 8 чиг үүрэг нэмэгдэж, 4 чиг үүрэг хасагдсан байна. Шинээр нэмэгдсэн чиг үүргүүдэд дэглэм тогтоох, Зөвлөл ажиллуулах, түүний ажиллах журам батлах, экологийн даац тогтоох, ТХГН-т үйл ажиллагаа эрхлэхийг түзгаарлах шийдвэр гаргах, ЗД-тай гэрээ байгуулах, ТХГН-ыг бүртгэх, олон улсын холбогдох байгууллагатай мэдээлэл солилцох, дэд бүтцийн зориулалтаар газар ашиглуулах гэрээ байгуулах,  ТХГН-н мэдээллийн цахим систем ажиллулах зэрэг болно. Эдгээр чиг үүргүүд нь ТЗТБ-ын өдөр тутмын үйл  ажиллагааны нэг хэсэг боловч хууль батлагдсанаар чиг үүрэг нэмэгдэх ба дэглэм тогтоох, Зөвлөлийн ажиллах журам батлах дэд бүтцийн зориулалтаар газар ашиглуулах гэрээ байгуулах,  ТХГН-ын мэдээллийн цахим систем ажиллулах зэрэг болно.
Тусгай хамгаалалттай газар нутгийн асуудал эрхэлсэн төрийн захиргааны төв байгууллага нь хуулийн төслийн 61 дүгээр зүйлд тусгагдсан үйл ажиллагааг зохион байгуулах давтамж тогтмол биш эсхүл жилдээ 1 гүйцэтгэх тул аргачлалын дагуу давтамжийг 1 гэж тооцлоо.  

Үйл ажиллагаа тус бүрт зарцуулах хугацааг тооцохдоо төрийн байгууллагад хийгддэг адил төстэй үйлчилгээг судалж, холбогдох мэргэжилтнүүдийн ажилбарт ажлын байрны зураг авалтын үр дүнд гаргасан хугацаан дээр үндэслэн тэдгээрийн гүйцэтгэх хугацааг тодорхойлон тооцоог дараах байдлаар гаргав. Үүнд: 

[bookmark: _Toc58252876]Хүснэгт 3. Төрийн захиргааны төв байгууллагын хүний нөөцийн хэрэгцээ
	Бүрэн эрх
	Агуулга
	Стандарт үйл ажиллагаа
	Зарцуулах     хугацаа
	Давтамж 
	Хүний нөөцийн хэрэгцээ /мин

	15.2.Хил орчмын тусгай хамгаалалттай газар нутагт мөрдөх хамгаалалтын болон хил орчмын хамтарсан дэглэмийг байгаль орчны асуудал эрхэлсэн төрийн захиргааны төв байгууллага Улсын хил хамгаалах байгууллагатай хамтран боловсруулж, Засгийн газар батална
	Дэглэм тогтоох 
	Тусгай хамгаалалталтын болон хил орчмын дэглэм тогтоох хэрэгцээ, шаардлагыг тодорхойлж судалгаа, шинжилгээ хийх 
	7 өдөр / 56 цаг/ 3360
	1
	3’360

	
	
	Хил хамгаалах байгууллагатай хамтарч санал боловсруулах
	3 өдөр /24цаг/ 1440 мин
	1
	1’440

	
	
	Саналыг хэлэлцэн төслийг бэлдэх 
	3 өдөр /24 цаг/ 1440 мин
	1
	1’440

	
	
	Төслийг эцэслэн боловсруулж ЗГХЭГ-т хүргэх 
	3 өдөр /24 цаг/ 1440 мин
	1
	1’440

	27.10.Тусгай хамгаалалттай газар нутгийн менежмент, бүсчлэл, экологийн даац, хамгаалалтын асуудлаар Шинжлэх ухааны зөвлөл ажиллаж болно.
27.11.Шинжлэх ухааны зөвлөлийн ажиллах журмыг байгаль орчны асуудал эрхэлсэн Засгийн газрын гишүүн батлах
	Журам батлах 
	Журмын төсөл боловсруулах, судалгаа хийх 
	7 өдөр / 56 цаг/ 3360
	1
	3’360

	
	
	Холбогдох байгууллагуудаас санал авах 
	3 өдөр /24 цаг/ 1440 мин
	1
	1’440

	
	
	Танилцах мэдээллээ үнэлэх 
	3 өдөр /24 цаг/ 1440 мин
	1
	1’440

	
	
	Төслийг хэлэлцэх, батлах 
	3 өдөр /24 цаг/ 1440 мин
	1
	1’440

	34.2.Байгаль орчны асуудал эрхэлсэн Засгийн газрын гишүүн энэ хуулийн 34.1-д заасан экологийн даацыг дараах үзүүлэлтээр тогтооно:
34.2.1.нэг өдөр хүлээн авах жуулчны дээд тоо;
34.2.2.тээврийн хэрэгслийн тоо;
34.2.3.отоглох цэг болон жуулчны байр, сууцны багтаамж;
34.2.4.ус ашиглалтын хэмжээ;
34.2.5.хог хаягдлын ачаалал;
34.2.6.хөрсний доройтол;
34.2.7.амьтан, ургамалд үзүүлэх нөлөөлөл;
34.2.8.шаардлагатай бусад. 

	Судалгаа хийх, экологийн даац тогтоох
	Судалгаа хийх тендерийн баримт бичиг боловсруулах
	7 өдөр / 56 цаг/ 3360

	1
	3360

	
	
	Тендерийн хороогоор хэлэлцүүлэх
	3 өдөр /24 цаг/ 1440 мин
	1
	1’440

	
	
	Тендер зарлах
	3 өдөр /24 цаг/ 1440 мин
	1
	1’440

	
	
	Сонгон шалгаруулалт явуулах  эцэслэн боловсруулах, батлах
	7 өдөр / 56 цаг/ 3360

	1
	3360

	
	
	Шийдвэр гаргах
	3 өдөр /24 цаг/ 1440 мин
	1
	1’440

	
	
	 
	
	
	

	44.1.8.тусгай хамгаалалттай газар нутгийн нэгдсэн бодлогын хэрэгжилтийг хангах хүрээнд байгалийн нөөц газар, дурсгалт газрын хамгаалалтыг эрхлэх аймгийн Засаг даргатай гэрээ байгуулах, түүний хэрэгжилтэд хяналт тавих;

	Гэрээ байгуулах 
	Гэрээний төсөл боловсруулах 
	3 өдөр /24цаг/ 1440 мин
	1
	1’440

	
	
	Гэрээний талд танилцуулах 
	3 өдөр /24 цаг/ 1440 мин
	1
	1’440

	
	
	Гэрээг эцэслэн боловсруулах 
	3 өдөр /24 цаг/ 1440 мин
	1
	1’440

	
	
	Гарын үсэг зурах 
	3 өдөр /24 цаг/ 1440 мин
	1
	1’440

	
	
	Хэрэгжилтийг хянах
	3 өдөр /24 цаг/ 1440 мин
	1
	1’440

	62.1.13. тусгай хамгаалалттай газар нутагт явуулах судалгаа, шинжилгээний ажилд нэгдсэн хяналт тавих, мэдээллийн санг бүрдүүлэх, үрл дүнг үнэлэх;
	Мэдээллийн санд хяналт тавих, мэдээллийн санг бүрдүүлэх, дүгнэх
	Судалгаа шинижлгээний ажилд хяналт тавих 
	3 өдөр /24 цаг/ 1440 мин
	1
	1’440

	
	
	Мэдээллийн санг бүрдүүлэх 
	3 өдөр /24 цаг/ 1440 мин
	1
	1’440

	
	
	Үд дүнг үнэлэх 
	3 өдөр /24 цаг/ 1440 мин
	1
	1’440



Жич: нийт зарцуулах цаг 101.760 минут. Хуулиар  тусгайлан эрх олгогдсон  заалтын дагуу холбогдох дүрэм, журам  боловсруулж батлуулах ажилд нийт 8640 минут зарцуулж байх бөгөөд хуулийн төсөлд нийт 6 журам байгаа тул 8640*6=51840  минутаар тооцсон болно

Хүснэгт 3-т үндэслэн ийнхүү үйл ажиллагаа тус бүрт зарцуулах хугацааг нэгтгэн шаардагдах нийт ажлын цагийг гаргаж уг ажлын цагт ажиллах хүний нөөцийн хэрэгцээг дараах байдлаар гаргалаа: 

	Нэгж
	Хүний нөөцийн хэрэгцээ
	Жилд шаардагдах ажлын цаг/мин
	Нэмэгдэж буй ачаалал /орон тоо/

	Төрийн захиргааны төв байгууллага
	101.760
	96000
	1.06

	Үүнээс нийтлэг чиг үүрэгт хамаарахгүй ажилд зарцуулах нийт цаг
	51640
	96000
	0.53



Дээрх тооцооллоос үндэслэвэл, Тусгай хамгаалалтай газар нутгийн асуудал эрхэлсэн төрийн захиргааны төв байгууллага нь тусгай хамгаалалттай газар нутагтай холбоотой  дүрэм, журам, төлөвлөгөө боловсруулах, батлах, зарим үйл ажиллагааг зохион байгуулах ажлыг хийж гүйцэтгэхэд 51’640 минутын ачаалал үүсч байгаа бөгөөд энэ нь тухайн ажлыг хийж гүйцэтгэхэд 0.53 хүн шаардлагатай гэсэн тооцоолол гарлаа. Уг ажлыг хариуцсан орон тоо гаргах шаардлагагүй бөгөөд одоо ажиллаж байгаа албан хаагчаар хариуцан гүйцэтгүүлэх боломжтой юм.

Иймээс дээрх ажлыг гүйцэтгэхэд хүний нөөцийн хэрэгцээ шаардлага төрийн захиргааны төв байгууллагад шинээр болохгүй нь тодорхой харагдаж байна. 

Хуулийн хэрэгжилтийг зохион байгуулах, хяналт шинжилгээ хийх, гамшгаас хамгаалах үйл ажиллагааг зохион байгуулах,  хууль хэрэгжүүлэхтэй холбоотой зарим чиг үүрэгт зардлыг тооцох боломжгүй тул тооцоогүй болно.

Хуулийн төслийн 47 дугаар зүйлд Тусгай хамгаалалттай газрын хамгаалалтын захиргаа дараах чиг үүргийг хэрэгжүүлэхээр шинээр тусгажээ. Үүнд:

	
47 дугаар зүйл.Хамгаалалтын захиргааны чиг үүрэг
47.1.Хамгаалалтын захиргаа нь байгаль орчны асуудал эрхэлсэн төрийн захиргааны байгууллагын харьяанд ажиллах бөгөөд тусгай хамгаалалттай газар нутгийн хамгаалалт, менежментийг хэрэгжүүлэх чиг үүрэг бүхий байгууллага мөн.

47.2.Хамгаалалтын захиргаа дараах чиг үүргийг хэрэгжүүлнэ:
		47.2.1.тусгай хамгаалалттай газар нутгийн талаарх төрийн бодлого, хууль тогтоомж, хамгаалалтын дэглэмийн биелэлтийг хангах;

47.2.2.менежментийн төлөвлөгөө боловсруулах, хэрэгжүүлэх;
47.2.3.тусгай хамгаалалттай газар нутгийн менежментийн төлөвлөгөөнд тусгагдсан зарим үйл ажиллагааг иргэн, хуулийн этгээдтэй гэрээ байгуулан гүйцэтгүүлэх;
		47.2.4.хяналт шалгалт хийх;
		47.2.5.тусгай хамгаалалттай газар нутгийн хамгааллын болон нөхөн сэргээлтийн арга хэмжээг зохион байгуулах;
47.2.6.зөвшөөрөгдсөн бүсэд дэд бүтэц, барилга байгууламжийн ажлыг зохих зөвшөөрлийн дагуу гүйцэтгэж байгаа эсэхэд хяналт тавих;
		47.2.7.аялал жуулчлалын үйл ажиллагаанд зохицуулалт хийх;
47.2.8.шинжилгээ судалгаа хийх, дээж, сорьц авах;
		47.2.9.нутгийн иргэдтэй хамтран ажиллах.

Тусгай хамгаалалттай газрын хамгаалалтын захиргаа нь хуулийн төслийн 47 дүгээр зүйлд тусгагдсан үйл ажиллагааг зохион байгуулах давтамж тогтмол биш эсхүл жилдээ 1 гүйцэтгэх ба одоогий чиг үүрэг нь хэвээр хадгалагдах тул нэмэлт зардал гарахгүй гэж үзэв.

Тусгай хамгаалалттай газар нутгийн тухай хуулийн шинэчилсэн найруулгын төсөл нь одоо ажиллаж байгаа албан хаагчаар хариуцсан гүйцэтгүүлэх боломжтой тул холбогдох төрийн байгууллагуудад хүний нөөцийн ачаалал үүсгэхгүй ба төсвөөс нэмэлт зардал гарахгүй болно.. 

ГУРАВ.ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО
Хуулийн этгээдийн бүтэц бүрэлдэхүүн, зардал, ажлын ачаалалд нөлөө үзүүлэх боломжтой зохицуулалтыг сонгож авахдаа дараах чиг үүргийг “одоо хүчин төгөлдөр үйлчилж байгаа зохицуулалтыг зардлын тооцоонд оруулаагүй болно. 
ТХГН-ын тухай хуулийн шинэчилсэн найруулгын төсөл батлагдсанаар хуулийн этгээдэд ямар үүргийг шинээр бий болгож байгааг тодорхойлж уг үүргийг гүйцэтгэхэд шаардлагатай хугацаа, давтамж, тохиолдлын тоог тодорхойлсны үндсэн дээр зардлын тооцоог хийх юм. Энэ дагуу хуулийн шинэчилсэн найруулгын төслийг судлан үзэхэд хуулийн этгээдэд шууд зардлыг тусгаагүй үүрэг бий болгосон заалтууд байна. 

	Төслийн заалт
	Шинээр чиг үүрэг бий болгосон эсэх

	34.3.Тусгай хамгаалалттай газар нутагт аялал жуулчлалын үйлчилгээ эрхлэгч хуулийн этгээдэд дараах шаардлагыг тавина:
34.3.1.аялал жуулчлалын бүтээгдэхүүн, үйлчилгээнийхээ чанар, аюулгүй байдлыг хангаж, үйл ажиллагааныхаа үр дагаврыг өөрөө хариуцах;
34.3.2.стандарт, техникийн зохицуулалтад нийцсэн отоглох цэгтэй байх;
34.3.3.байгальд ээлтэй, стандартын шаардлагад нийцсэн байгууламжтай байх;
34.3.4.үйл ажиллагаагаа эхлэхийн өмнө хуульд заасны дагуу байгаль орчны нөлөөллийн үнэлгээ хийлгэсэн байх;
34.3.5.галын аюулгүй байдлыг бүрэн хангаж, холбогдох хууль тогтоомж, галын аюулгүй байдлын шаардлагыг сахин биелүүлэх;
34.3.6.хог хаягдлын менежментийг хэрэгжүүлэх;
34.3.7.тогтоосон зам, маршрутын дагуу аялал жуулчлалын үйлчилгээ үзүүлэх;
34.3.8.нутгийн иргэдийн оролцоог хангасан байх. 

	Одоогийн хуулиар ТХГН-т аялал жуулчлал эрхлэх дэд бүтэц болох отгийн асуудлыг хуульчилж,  улсын төсвийн, тухайн тусгай хамгаалалттай газар нутгийн хамгаалалтын захиргааны, олон улсын төслийн болон хувийн хэвшлийн хөрөнгө оруулалтаар байгуулах (17.1) болон хувийн орчны асуудал эрхэлсэн төрийн захиргааны төв байгууллага отоглох цэг байгуулах байршлыг тогтоохоор тусгасан  (17.2) байдаг.

Төсөлд тусгасан бусад шаардлагын тухайд Аялал жуулчлалын тухай, Хог, хаягдлийн тухай, Байгаль орчинд нөлөөлөх байдлын үнэлгээний тухай, Галын аюулгүй байдлын тухай болон холбгдогдох бусад хууль тогтоомжоор бизнес эрхлэгчид тавигддаг. Аялал жуулчлалын үйл ажиллагаа эрхлэхтэй холбоотой одоогийн байгаагаас нэмэлт зардал гарахгүй.


	Аялал жуулчлалын зориулалтаар газар ашиглах

	33.1.Тусгай хамгаалалттай газар нутгийн зөвшөөрөгдсөн бүсэд дараах зориулалтаар газрыг гэрээгээр ашиглуулж болно:

	33.1.1.аялал жуулчлалын;
		
33.2.Зөвшөөрлийн тухай хуулийн 8.1 дүгээр зүйлийн 1 дэх хэсгийн 1.18-д заасны дагуу тусгай хамгаалалттай газар нутгийн хязгаарлалтын бүсэд аялал жуулчлалын болон судалгаа, шинжилгээний зориулалтаар газар ашиглуулах зөвшөөрлийг сонгон шалгаруулалтаар Монгол Улсын хуулийн этгээдэд олгоно. 

	Одоогийн хүчин төгөлдөр хуулийн 33.5.Аялал жуулчлалын тухай хуулийн 4.1.4-т заасан аялал жуулчлалын дэд бүтцийг хөгжүүлэх, бий болгох зорилгоор газар ашиглах хүсэлт гаргасан иргэн, хуулийн этгээдэд газар ашиглах эрх олгоход Зөвшөөрлийн тухай хуулийн 1.5 дугаар зүйлийн 10-т заасныг үндэслэн сонгон шалгаруулалтыг хялбаршуулсан журмаар энэ хуульд заасны дагуу явуулж болно. Энд зааснаар аялал жуулчлалын дэд бүтцийн бий болгох хөгжүүлэх асуудал тавигдаж байгаа. Харин хуулийн төсөлд аялал жуулчлалын үйлчилгээ эрхлэх зориулалтаар ТХГН-т газрыг гэрээгээр ашиглуулахаар тодруулж оруулсан ба сонгон шалгаруулалтын үндсэн дээр гэрээ байгуулах асуудал тавигдаж байгаа тул аялал жуулчлалын үйл ажиллгаа эрхлэгчээс нэмэлт зардал гарахгүй.


	37.1.Тусгай хамгаалалттай газар нутагт газар ашиглуулах гэрээний нийт хугацаа нь 60 жил байна.

37.3.Газар ашиглуулах гэрээг 15 жил тутамд дүгнэнэ.

	Хүчин төгөлдөр хуулийн 34.1.Энэ хуулийн 33 дугаар зүйлийн 1 дэх хэсэгт заасан газар ашиглах зөвшөөрлийн гэрээний хугацаа 5 жилээс доошгүй байх бөгөөд уг хугацааг нэг удаа сунгах хугацаа таван жилээс доошгүй байна. Газар ашиглах зөвшөөрөл, гэрээний хугацааг тогтоохдоо тухайн газар дээр хэрэгжих төслийн хугацааг харгалзан үзэж болно. Хугацааг уртасгаж байгаа нь  бизнес эрхлэгчид урт хугацаанд төлөвлөх, хэрэгжүүлэх боломж олгож байгаа тул ойр ойрхон сунгаж байгаа хүндрэлийг багасгасан бизнесийн үйл ажиллагааг дэмжсэн зохицуулалт болсон. 

	37.2.Газар ашиглуулах гэрээнд дараах зүйлийг тусгана: 

37.2.1.ашиглах зориулалт, хугацаа, нөхцөл, хамгаалалтын шаардлага;
37.2.2.тухайн газрын унаган төрхийг хадгалах, хамгаалах, нөхөн сэргээх талаар авах арга хэмжээ, түүнд зарцуулах хөрөнгө;
37.2.3.талуудын эрх, үүрэг, хариуцлага, гэрээ дүгнэх, сунгах, дуусгавар  болох үндэслэл;
37.2.4.гэрээ дуусгавар болсон тохиолдолд уг газрыг нөхөн сэргээх, хүлээлгэн өгөх нөхцөл, журам;
37.2.5.байгаль орчны нарийвчилсан үнэлгээ. 

	Байгаль орчинд нөлөөлөх байдлын үнэлгээний тухай хуулийн 7.4.Шинээр байгуулах болон одоо ажиллаж байгаа үйлдвэр, үйлчилгээ, барилга байгууламж, тэдгээрийг шинэчлэх, өргөтгөх, байгалийн нөөц ашиглах төсөлд байгаль орчны нөлөөллийн ерөнхий үнэлгээг үнэлгээний шинжээч ажлын 14 хоногт багтаан хийж дараах дүгнэлт гаргана:
7.4.1.техник, технологи, үйл ажиллагаа нь байгаль орчинд халтай, газар зохион байгуулалтын төлөвлөгөөнд тусгагдаагүй, стратегийн үнэлгээний дүгнэлт болон холбогдох хууль тогтоомжид нийцээгүй төслийг хэрэгжүүлэхээс татгалзах, эсхүл буцаах;
7.4.2.төслийг байгаль орчны нөлөөллийн нарийвчилсан үнэлгээ хийлгэлгүйгээр тодорхой нөхцөл, болзолтойгоор хэрэгжүүлэх боломжтой гэж үзэх;
7.4.3.байгаль орчны нөлөөллийн нарийвчилсан үнэлгээ хийлгэх шаардлагатай гэж үзэх.
Хуулийн төсөлд нарийвчилсан үнэлгээг гэрээ байгуулахад шаардсан байгаа тул нэмэлт зардал гарах магадлалтай, гэхдээ БОНБҮ-ний тухай хуулийн дээрх заалттай уялдуулан Ерөнхий үнэлгээгээр шаардсан гэж өөрчилбөл хуулийн этгээдэд ямар нэг нэмэлт зардал гарахгүй.



ТХГН-т аялал жуулчлалын үйл ажиллагаа явуулах хуулийн этгээд нь ТХГН-ын зөвшөөрөгдсөн бүсэд аялал жуулчлалын үйлчилгээ эрхэлж болох ба уг үйлчилгээг явуулахад шаардлагатай газрын төсөл сонгон шалгаруулалтын үндсэн дээр гэрээгээр ашиглах боломж бүрдэнэ.

 Түүнчлэн аялал жуулчлалын үйлчилгээ эрхлэхэд тавигдах шаардлагыг биелүүлэх үүрэгтэй. Гэхдээ эдгээр зохицуулалт нь одоогийн хүчин төгөлдөр хуулиар зохицуулагдаж байгаа ба шинэчилсэн найруулгын төслөөр илүү тодорхой болгож оруулсан. Гэрээнд тусгах зүйлүүд дотор байгаль орчны нарийвчилсан үнэлгээг заасан байгаа. Байгаль орчинд нөлөөлөх байдлын үнэлгээний тухай хуулиар ерөнхий үнэлгээгээр шаардсан бол нарийвчилсан үнэлгээ хийлгэх зохицуулалттай (БОНБҮТ хууль 7.4.3). 

Энэ тохиолдолд хуулийн этгээдээс ерөнхий болон нарийвчилсан үнэлгээг 2ланг хийлгэхээр байгаа ба энэ  тохиолдолд хуулийн этгээдээс нарийвчилсан үнэлгээ хийлгэх зардал шаардагдана. Хууль хоорондын зөрчлийг арилгах үүднээс хуулийн шинэчилсэн найруулгын төслийг холбогдох заалтыг БОНБҮТ хуультай нийцүүлэх шаардлагатай байна, энэ нийцлийг хангасан тохиолдолд  хуулийн этгээдээс газар ашиглахтай холбоотой нэмэлт зардал гарахгүй.

Одоогийн хүчин төгөлдөр хуулиар газар ашиглах гэрээг 5 жилээс доошгүй хугацаагаар байгуулна. Харин хуулилйн төсөлд газар ашилах хугацаа 15-60 жил, 15 жил тутам гэрээгээ дүгнэх зохицуулалт оруулсан. Энэ зохицуулалт нь хуулийн этгээдээс 5 жил тутам гэрээ дүгнэж, холбогдох бичиг баримт боловсруулах, гэрээг сунгуулах зэрэг ажлыг урт хугацаанд хийхээр заасан тул хуулийн этгээдийн үйл ажиллагаанд эерэгээр нөлөөлөх зохицуулалт болсон байна. 

Хамгаалалтын менежментийг хуулийн этгээд гэрээгээр гүйцэтгэх одоогийн хүчин төгөлдөр хуульд байгаа зохицуулалтыг нарийвчилж дараахь байдлаар тусгасан байна.

	Хуулийн төслийн заалт
	Шинэ үүрэг бий болсон эсэх

	47.2.Хамгаалалтын захиргаа дараах чиг үүргийг хэрэгжүүлнэ:
		
47.2.3.тусгай хамгаалалттай газар нутгийн менежментийн төлөвлөгөөнд тусгагдсан зарим үйл ажиллагааг иргэн, хуулийн этгээдтэй гэрээ байгуулан гүйцэтгүүлэх;

	Хүчин төгөлдөр хуулийн 29 дүгээр зүйл. Аймаг, нийслэлийн Засаг даргын бүрэн эрх
5/орон нутгийн тусгай хамгаалалттай газрын хамгаалалтын менежментийг гэрээгээр хариуцах байгалийн нөөцийн хамтын менежментийн нөхөрлөл, хуулийн этгээдийг сонгон шалгаруулж, гэрээ байгуулах.

	29 дугаар зүйл.Менежментийг гэрээгээр хэрэгжүүлэх

29.1.Байгалийн цогцолборт болон байгалийн нөөц газар нутаг, дурсгалт газар нутгийн менежментийг төрийн бус байгууллагаар гүйцэтгүүлж болно.

	29.5.Тусгай хамгаалалттай газар нутгийн менежментийг гэрээгээр хэрэгжүүлэгч этгээд нь тайлангаа тухайн жилийн 12 дугаар сарын 15-ны өдрийн дотор гэрээний хэрэгжилтэд хяналт тавих чиг үүрэг бүхий байгууллага, албан тушаалтанд хүргүүлнэ.
29.7.Менежментийн гэрээний хэрэгжилтийг хоёр жил тутам дүгнэх бөгөөд гэрээний нөхцөл хангаагүй тохиолдолд гэрээг цуцалж болно.
29.8.Менежментийг хэрэгжүүлж байгаа төрийн бус байгууллагад гүйцэтгэлийн болон нийцлийн аудит хийнэ.

	Энэ зохицуулалт одоогийн хүчин төгөлдөр хууль дээр байхгүй.
Тиймээс ТХГН-ын менежментийг гэрээгээр хэрэгжүүлэгч хуулийн этгээдэд дараах шинэ чиг үүрэг бий болж байна.
· Тайлангаа жил бүр гаргах, хүргэх
· Гэрээний хэрэгжилтийг 2 жил тутам дүгнэх
· менежментийн үйл ажиллагаанд нь гүйцэтгэлийн болон нийцлийн аудит хийх.




Ойн тухай хуулийн шинэчилсэн найруулгын төс Менежментийг гэрээгээр гүйцэтгэх хуулийн этгээдэд үүсэх үүрэг нь үйл ажиллагаагаа тайлагнах, хүргэх, гэрээгээ дүгнэх, гүйцэтгэлийн болон санхүүгийн аудит хийхтэй холбогдох үүсч байна. Эдгээр үүрэгтэй холбоотой гарах зардлыг Аргачлалд заасан жишгийг баримтлан тооцов. Эдгээр үүргийг хэрэгжүүлэх цагалбарыг хуулийн төсөлд дараах байдлаар тусгасан, үүнд:
· хамгаалалтын үйл ажиллагааны тайланг жилд 1 удаа, 
· гэрээний хэрэгжилтийг 2 жилд 1 удаа,
· менежментийг хэрэгжүүлж байгаа хуулийн этгээдийн үйл ажиллагаанд гүйцэтгэлийн болон нийцлийн аудит жилд 1 удаа 

Хамгаалалтын менежментийг гэрээгээр гүйцэтгэж байгаа хуулийн этгээд нь ТХГН-т төрийн чиг үүргийг хэрэгжүүлж байгаа. Иймээс төсвийн тухай хуулийн 8.9.1-т заасны дагуу төсвийн шууд захирагч улирлын төсвийн гүйцэтгэл, санхүүгийн тайланг дараа улирлын эхний сарын 15-ны дотор гаргаж харьяалагдах дээд шатны төсвийн захирагчид, жилийн төсвийн гүйцэтгэл, санхүүгийн тайланг дараа оны 01 дүгээр сарын 25-ны дотор төрийн аудитын байгууллагад хүргүүлж, аудит хийсэн санхүүгийн тайланг 02 дугаар сарын 25-ны дотор харьяалагдах дээд шатны төсвийн захирагчид хүргүүлэх гэж заасны дагуу жилд 1 удаа хийлгэнэ гэж тооцов.

Хуулийн этгээд нь ТХГН-ын менежментийн төлөвлөгөөнд туссан үйл ажиллагаа хэрэгжүүлэх ба хуулийн төслийн 49.1-т заасны дагуу “тусгай хамгаалалттай газар нутгийн хамгаалалтын захиргааны суурь зардал болон менежментийн төлөвлөгөөнд суурилсан үр дүнгийн санхүүжилтийг улсын болон орон нутгийн төсвөөс санхүүжүүлэх” тул менежментийг гэрээгээр гүйцэтгэж байгаа хуулийн этгээдэд мөн хамаарна. 

Аргачлалын хавсралтад дурдсан хуулийн этгээдийн үйл ажиллагааны гүйцэтгэлийн хугацааг тооцох загварыг жишиг болгож үзэв.


Дээрх үүргүүдийг хэрэгжүүлэхэд хүснэгтэд дурдсан ажлууд хийгдэх ба жишгийн дундажаар тооцоход нэг ажилтанд 342 минут зарцуулахаар байна. Энэ ажил захиргааны болон санхүүгийн ажилтай холбоотой тул 2 хүн шаардагдан гэж үзвэл 684 минут зарцуулахаар байна.

Гэхдээ хамгаалалтын захиргаа нь менежментийн төлөвлөгөөг хэрэгжүүлэхээр гэрээлж байгаа учраас хамгаалалтынх үндсэн чиг үүрэг хамаарах тул цалингийн нэмэлт зардал гарахгүй гэж үзэв. Мөн, хуулийн шинэчилсэн найруулгын төслөөр менежментийн төлөвлөгөө, түүний гүйцэтгэлийг хуулиар төслөөр шинээр бий болгож байгаа ТХГН-ын мэдээллийн цахим системийг бүрдүүлэх нэг бүрэлдэхүүн нь менежментийн төлөвлөгөө (42.1). Тиймээс менежментийн төлөвлөгөөний гүйцэтгэлийн тайланг цахимаар илгээх тул үүнтэй холбоотой нэмэлт зардал гарахгүй.


ДӨРӨВ.ИРГЭНД ҮҮСЭХ ЗАРДЛЫН ТООЦОО

ТХГН-ын тухай хуулийн шинэчилсэн найруулгын төслөөр ТХГН-ийн  зөвшөөрөгдсөн бүсэд тухайн нутагт үе дамжин мал маллаж ирсэн малчин өрхөд өвөлжөө, хаваржааны зориулалтаар газрыг гэрээгээр (33.1.3)ашиглуулж болохоор хуульчлах ба малчин өрх хүсэлт гаргасны үндсэн дэрээ гэрээгээр ашиглуулна.
		
	Хуулийн төслийн заалт
	Шинэ үүрэг бий болгосон эсэх

	36.2.Малчин өрх өвөлжөө, хаваржааны газар ашиглах хүсэлтээ цахимаар гаргах бөгөөд хүсэлтдээ тухайн тусгай хамгаалалттай газар нутагт үе дамжин мал маллаж ирснийг нотлох лавлагааг хавсаргана.

	· хүсэлтээ цахимаар гаргах
· тухайн тусгай хамгаалалттай газар нутагт үе дамжин мал маллаж ирснийг нотлох лавлагаа




Малчин өрх нь цахимаар хүсэлт гаргах ба түүндээ үе дамжин ирсэн нотлох баримтыг хавсаргана. Өөрөөр хэлбэл, тухайн сум, багт он удаан жил амьдарсан малчин өрх гэдгээ нотлох юм. Уг нотлох баримтыг emongolia-гаас авах боломжтой. Тиймээс тухайлан зардал үүсэхгүй гэж үзэв.

ДҮГНЭЛТ

Тусгай хамгаалалттай газар нутгийн тухай хуулийн шинэчилсэн найруулгын төслийн зардлын тооцоог Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын дагуу боловсруулсан бөгөөд судалгаагаар хуулийн төсөл нь тусгай хамгаалалттай газар нутгийн эрх зүйн зохицуулалтыг боловсронгуй болгох, менежмент, хамгаалалт, мэдээллийн нэгдсэн тогтолцоог бэхжүүлэхэд чиглэсэн болох нь тогтоогдлоо.

Хуулийн төсөлд тусгай хамгаалалттай газар нутгийн сүлжээ, дотоод болон орчны бүсийн зохицуулалт, экосистемд суурилсан менежмент, экологийн даац, мэдээллийн цахим систем, хамтын менежмент, тогтвортой аялал жуулчлал, санхүүжилтийн шинэ эх үүсвэр зэрэг олон улсын чиг хандлагад нийцсэн шинэ зохицуулалтууд тусгагдсан байна.

Зардлын тооцооны үр дүнгээс үзэхэд хуулийн төсөл хэрэгжсэнээр төрийн байгууллагуудад тодорхой хэмжээний зохион байгуулалтын болон урсгал ачаалал үүсэх боловч шинээр томоохон бүтэц, байгууллага байгуулах, их хэмжээний хөрөнгө оруулалт шаардахгүй байна. Тухайлбал, Засгийн газрын хэрэгжүүлэх “хот, суурин орчмын тусгай хамгаалалттай газар нутгийн хязгаарлалтын бүсийн менежмент, хяналт”-ын чиг үүрэг нь одоо хэрэгжиж байгаа хот байгуулалт, газар ашиглалт, орчны удирдлагын тогтолцоог ТХГН-ийн хамгаалалтын дэглэмтэй уялдуулах шинжтэй бөгөөд улсын төсөвт их хэмжээний нэмэлт дарамт үүсгэхгүй гэж тооцсон байна.

Мөн байгаль орчны асуудал эрхэлсэн төрийн захиргааны төв байгууллагад 8 шинэ чиг үүрэг нэмэгдэхээр байгаа боловч эдгээр нь одоогийн бүтэц, хүний нөөцийн хүрээнд хэрэгжих боломжтой бөгөөд шинээр орон тоо бий болгох шаардлагагүй гэж дүгнэсэн. Тооцооллоор нийт нэмэгдэх ажлын ачаалал нь 0.53 орон тооны хэмжээтэй байгаа нь одоо ажиллаж буй албан хаагчдын хүрээнд гүйцэтгэх боломжтойг харуулж байна.

Түүнчлэн хамгаалалтын захиргааны чиг үүрэг нь үндсэндээ одоогийн үйл ажиллагааны хүрээнд хадгалагдаж байгаа тул нэмэлт хүний нөөц, төсөв шаардахгүй гэж үзсэн байна.

Иймээс Тусгай хамгаалалттай газар нутгийн тухай хуулийн шинэчилсэн найруулгын төсөл нь:

· байгаль хамгааллын эрх зүйн орчныг боловсронгуй болгох;
· экосистемийн хамгаалалт, тогтвортой ашиглалтыг сайжруулах;
· төрийн байгууллагуудын уялдаа, менежментийг бэхжүүлэх;
· мэдээллийн нэгдсэн тогтолцоог хөгжүүлэх;
· иргэдийн оролцоо, хамтын менежментийг дэмжих;
· тогтвортой санхүүжилтийн эх үүсвэрийг бий болгох зэрэг ач холбогдолтой бөгөөд хууль хэрэгжүүлэхтэй холбоотой зардал нь улсын төсөвт өндөр дарамт учруулахгүй, одоо байгаа бүтэц, хүний нөөцийн хүрээнд үе шаттайгаар хэрэгжүүлэх боломжтой гэж дүгнэв.

